Saulo o ne a bontsha go tlhoka tumelo fa a ne a ipagololela mogodu mme a tlhopha go se ikobele taolo ya Modimo ya go emela Samuele gore a tle go ntsha setlhabelo. A bo tsela e Saulo a dirileng dilo ka yone e farologana thata jang ne le e Gidione yo e neng e le moeteledipele wa masole a Iseraele a neng a dira dilo ka yone! Jehofa o ne a laela Gideone gore a fokotse palo ya masole a gagwe go tswa go 32 000 go ya go 300, mme Gideone o ne a mo ikobela. Ka ntlha yang? Ka gonne o ne a na le tumelo mo go Jehofa. Modimo o ne a mo thusa gore a fenye batlhasedi ba le 135 000. (Baatlh. 7:1-7, 17-22; 8:10) Jehofa o ne a tla thusa le Saulo. Le fa go ntse jalo, ka ntlha ya go tlhoka kutlo ga ga Saulo, Bafilisitia ba ne ba thopa Iseraele.—1 Sam. 13:17, 18.